《次渠仅老韵四首 其二》
宋代·周行己

世事人情了，年华鬓发侵。平生忧国泪，老去恋乡心。

四壁家千里，三秋书万金。号寒小儿子，念汝故情深。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。